Tilskudd til kompetanseutvikling i undervisningsstillinger
Individuelle midler
Det utlyses individuelle midler til kompetanseutvikling i undervisningsstillinger 
i fellesråd/menighetsråd. Søknadsfristen er 1. oktober 2005.

Bakgrunn
KA mottar et årlig tilskudd til kompetanseutvikling for undervisningsstillinger fra Kultur- og kirkedepartementet.  Midlene skal disponeres i samarbeid med Den norske kirkes kateketforening (DNKK).

Individuelle tilskudd – hvem og hva
•	Tilskudd ytes til kompetanseutvikling for fellesråds-/menighetsrådstilsatte i kirkens undervisningstjeneste.  Arbeidstaker eller arbeidsgiver kan søke.
•	Den tilsatte skal ha kirkelig undervisning som hovedarbeidsområde i sin stilling (normalt kateket).
•	Midlene kan brukes til å dekke utgifter knyttet til gjennomføring av ulike kompetanseutviklingstiltak, som f.eks. deltakeravgift/kursavgift, reise, opphold eller andre særlig utgifter. En viss egenandel må påregnes. 
•	Ansiennitet i kirkelig undervisningsstilling, tidligere tildeling fra kateketmidlene vil tillegges en viss vekt ved vurdering av søknader.
•	Det gis normalt ikke tilskudd til stillinger som finansieres av trosopplæringsmidler. 
•	Ved studiereiser tillegges programmets faglige innhold og relevans stor vekt. 
•	Normalt dekkes ikke lønns-/vikarutgifter, men det kan bli gitt støtte til større kompetanseutviklingsprosjekter som forutsetter permisjon på 1-6 måneder, der arbeidsgiver får dekket en viss andel av lønnsutgiftene/vikarutgifter i permisjonstiden.

Krav til søknaden
•	Søknaden må være et resultat av lokalt samarbeid om kompetanseutvikling. Det er derfor et krav om at arbeidsgiver anbefaler tiltaket. 
•	Tiltaket skal være relevant for stillingen.
•	Deltakeren skal ha fått permisjon. 
•	Søknaden kan med fordel skrives på eget søknadsskjema. Søknaden må inneholde alle de punkter som står på søknadsskjemaet. Se vedlegg.
•	
•	OBS! Det skal sendes kopi av søknaden til DNKK. Vi minner om at søknadene vurderes i samarbeid med DNKK. Hvis DNKK ikke mottar kopi av søknader, fører det til at DNKK ikke kan forberede seg til tildelingsmøter, og søknaden stiller derfor svakere.

•	Søknadsfrist:
•	Søknadsfristen er 1. oktober 2005.  Neste utlysning vil ha søknadsfrist 1. april 2006.  Søknader som mottas utenom disse fristene vil vanligvis bli behandlet i forbindelse med neste utlysning.

Adresse:
Alle søknader sendes til KA med kopi til DNKK. Søknaden kan gjerne sendes som vedlegg til e-post. 
KA: ka@ka.no , KA, Postboks 1034 Sentrum, 0104 Oslo. 
DNKK: dnkk@kateket.no, Den norske kirkes kateketforening, Rådhusgt.1-3, 0151 Oslo

Spørsmål kan rettes til: 
Helene Horsfjord  i KA, tlf 23 08 14 00
e-post: helene.horsfjord@ka.no

Reidar Kavlie-Borge i DNKK, tlf 23 08 16 20, 
e-post: dnkk@kateket.no

Frank Grimstad
adm.dir.